વેરાવળમાં વોર્ડ નં.૨ માં ડાભોર રોડ પર આવેલ ટાગોર નગર -૧ માં પાલીકા તંત્ર ભેદભાવ કરતુ હોય તેમ અુમક રસ્તાઓ બનાવી નાંખ્યા બાદ એક વર્ષથી ત્રણ મુખ્ય શેરીઓના રોડ નવા ન બનાવતા આજે આ વિસ્તારની મહિલાઓ રોષે ભરાઇ પાલીકા કચેરીએ ઘસી આવી ઉગ્ર રજુઆત કરી ચિમકી આપી હતી. જેની સામે ગણતરીના દિવસોની અંદર બનાવવાની ખાત્રી અઘિકારીઓએ આપી મહિલાઓનો રોષ ઠારવા પ્રયત્નો કરેલ હતા. જો કે, મહિલાઓની રજુઆત બાબતે મ્યુની.એન્જીનીયરે ગ્રાંટ ન હોવાનો ઉડાવ જવાબ આવતા એક તબકકે મહિલાઓએ આકરો મિજાજના દર્શન કરાવ્યા હતા.